
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ВЫРӐНТИ ХӐЙ ТЫТӐМЛӐХ ОРГАНӖСЕН СУЙЛАВӖ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи ҫӗртме уйӑхӗн 14-мӗшӗнче
йышӑннӑ

1 статья
Чӑваш Республикин "Чӑваш Республикинчи вырӑнти хӑй тытӑмлӑх органӗсен суйлавӗ ҫинчен" 2003 ҫулхи чӳк уйӑхӗн 25-мӗшӗнчи 41 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 57 №; 2005, 63 №; 2006, 66, 70 №-сем; 2007, 73 №; 2009, 80, 82 №-сем; 2010, 85 №; 2011, 88 №; 2012, 92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 4 №; 2017, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, ҫӗртме уйӑхӗн 3-мӗшӗ, авӑн уйӑ-хӗн 30-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, ҫу уйӑ-хӗн 5-мӗшӗ, ҫӗртме уйӑхӗн 1-мӗшӗ, раштав уйӑхӗн 28-мӗшӗ; 2023, ака уйӑхӗн 5-мӗшӗ, ҫу уйӑхӗн 31-мӗшӗ; "право21.рф" сеть кӑларӑмӗ, 2023, раштав уйӑхӗн 4-мӗшӗ, 0000000000002727 №) ҫакӑн пек улшӑнусем кӗртес:
1) 20 статьяна ҫакӑн пек ҫырса 43-мӗш пункт хушса хурас:
"43. Вырӑнти хӑй тытӑмлӑх органӗсен суйлавне ирттернӗ чухне кандидат кандидата, кандидатсен списокне регистрацилеме кирлӗ документсене тӑратнӑ самант тӗлне ют ҫӗршыв агенчӗ статусне пӑрахӑҫлама тивӗҫлӗ.";
2) 22 статьян 3-мӗш пунктне ҫакӑн пек ҫырса тӑваттӑмӗш ҫӗнӗ предложени хушса хурас: "Уйрӑм кандидат тӗлӗшпе суйлава йӗркелекен суйлав комиссине тӑратнӑ документсене ҫырса хатӗрленӗ чухне йӑнӑшсем (пичетленнӗ йӑнӑшсем) туни пӗр мандатлӑ тивӗҫлӗ суйлав округӗнче тӑратнӑ гражданина шанчӑклӑн палӑртма май паман чухне суйлава йӗркелекен суйлав комиссийӗ тивӗҫлӗ кандидата пӗр мандатлӑ суйлав округӗсем тӑрӑх тӑратнӑ кандидатсен списокӗнчен ӑна ҫирӗплетиччен кӑлармалли сӑлтав шутланать.";
3) 24 статьяна ҫакӑн пек ҫырса 52-мӗш пункт хушса хурас:
"52. Енчен те тивӗҫлӗ суйлав округӗ тӑрӑх суйланма килӗшни ҫинчен ҫырнӑ заявленире кандидат ют ҫӗршыв агенчӗ пулни ҫинчен калакан сведенисене кӑтартнӑ пулсан, кандидат кандидатсене, кандидатсен списокӗсене регистрацилекен суйлав комиссине кандидата регистрацилеме кирлӗ ытти документсемпе пӗрле кандидата ют ҫӗршыв агенчӗсен реестрӗнчен кӑларни ҫинчен федерацин ӗҫ тӑвакан влаҫӗн коммерциллӗ мар организацисене регистрацилес сферӑра патшалӑх политикине туса хатӗрлес тата пурнӑҫлас тата ӑна нормативлӑ право тӗлӗшӗнчен йӗркелесе пырас енӗпе ӗҫ-хӗл пурнӑҫлакан органӗн пӗлтернине е тата судӑн тивӗҫлӗ йышӑнӑвне тӑратать.";
4) 34 статьян 4-мӗш пунктӗнче "ют ҫӗршыв агенчӗ шутланакан кандидата," сӑмахсене тата "ют ҫӗршыв агенчӗ е" сӑмахсене кӑларса пӑрахас;
5) 38 статьяна ҫакӑн пек ҫырса 51-мӗш пункт хушса хурас:
"51. Суйлав фончӗсем тӑкаклакан (кандидата, кандидатсен списокне регистраци тӑвиччен тӑкаклама юракан) укҫа-тенкӗн чи пысӑк виҫи суйлав фончӗ тӑкаклакан укҫа-тенкӗн чи пысӑк виҫин (ӑна ҫак Саккунпа палӑртнӑ) 30 проценчӗпе танлашать.";
6) 43 статьяра:
а) 61-мӗш пунктра "ют ҫӗршыв агенчӗ е" сӑмахсене кӑларса пӑрахас;
ӑ) 17-мӗш пункта ҫакӑн пек ҫырса хурас:
"17. Сасӑлав кунӗнче (сасӑлавӑн юлашки кунӗнче) сасӑлав вӑхӑчӗ вӗҫленнӗ хыҫҫӑн суйлав комиссийӗсенче усӑ курмасӑр юлнӑ бюллетеньсене Федераци саккунӗн 68 статйин 3-мӗш пункчӗн требованийӗсемпе килӗшӳллӗн шутласа тухаҫҫӗ тата пӑрахӑҫлаҫҫӗ. Мӗнпур суйлав комиссийӗсенче, участокри суйлав комиссийӗсемсӗр пуҫне, усӑ курман бюллетеньсене пӑрахӑҫланӑ чухне пӑрахӑҫланӑ бюллетеньсен хисепне кӑтартса акт ҫыраҫҫӗ. Бюллетеньсене пӑрахӑҫланӑ ҫӗре Федераци саккунӗн 30 статйин 3-мӗш пунктӗнче кӑтартнӑ ҫынсем хутшӑнма пултараҫҫӗ. Ҫав бюллетеньсене суйлав комиссийӗн секретарӗ суйлав комиссийӗн ытти докуменчӗсемпе пӗрле упрать.".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

